Държавен вестник, бр. 13, 2012 г., стр. 83

БРОЙ  13	
Д Ъ Р Ж А В Е Н  В Е С Т Н И К 	
СТР.  83  
Чл. 74. При проектирането на високи ске-
летни сгради с височина, по-голяма от 16 етажа, 
освен деформациите от огъване и хлъзгане 
се отчитат и деформациите от нормалните 
сили в колоните на скелета и деформациите 
на земната основа, като се извършва проверка 
на устойчивост срещу обръщане.
Чл. 75. Гредите (ригелите) се свързват с 
крайните колони кораво независимо от при-
етата статическа схема при изчислението.
Чл. 76. Когато сеизмичните сили се поемат 
от скелета и пълнежната зидария, класът на 
якост на натиск на разтвора за зидарията се 
определя чрез изчисления, като той не трябва 
да е по-нисък от:
1. за райони с 0,10 ≤ Кс ≤ 0,27 – М 2,5 N/mm2;
2. за райони с Кс > 0,27 – М 5 N/mm2.
Раздел V
Едропанелни сгради и сгради с монолитно 
излети стоманобетонни носещи стени
Чл. 77. Едропанелните сгради се проек-
тират при спазване на следните изисквания:
1. хоризонталните и вертикалните диа-
фрагми преминават непрекъснато през цялата 
площ и височина на сградата; допуска се по 
изключение прекъсване на вертикалните 
стенни диафрагми и замяната им с друг вид 
носещи конструкции, осигуряващи пренасяне-
то на сеизмичните сили до фундамента; при 
това в изчисленията се отчита допуснатата 
нерегулярност по височина на конструкцията 
(приложение № 2 и забележките към табл. 3);
2. подовите конструкции се проектират 
като хоризонтални диафрагми с достатъчна 
коравина, за да изравняват хоризонталните 
премествания между вертикалните носещи 
елементи на отделните нива;
3. лоджиите се проектират вградени с 
дължина, равна на разстоянието между две 
съседни стени; в местата на разместване на 
лоджиите, в равнината на външните стени се 
конструират стоманобетонни рамки;
4. сградите се проектират предимно със 
симетрично разположени надлъжни и на-
пречни стени; изключение се допуска, при 
условие че се отчитат допълнителните усилия 
от усукване;
5. свързването между стенните и подовите 
панели осигурява поемането на явяващите 
се усилия и необходимата коравина на еле-
ментите.
Чл. 78. (1) Стенните панели може да се 
армират с пространствени скелети или зава-
рени мрежи.
(2) Когато сеизмичните сили се поемат от 
трислойни външни стенни панели, вътрешният 
носещ бетонен слой се предвижда с дебелина 
най-малко 80 mm.
Чл. 79. Необходимото напречно сечение на 
металните връзки във фугите между панелите 
се определя чрез изчисления, като то не трябва 
да е по-малко от 1 сm2 на един линеен метър 
фуга, а за сгради с височина до пет етажа в 
райони със сеизмичен коефициент Кс ≤ 0,27 – не 
по-малко от 0,5 сm2 на един линеен метър. 
Металните връзки се поставят на разстояние 
една от друга не по-голямо от 1,50 m.
Чл. 80. (1) Връзките между панелите се 
разполагат по контура в съответствие с из-
числените усилия така, че да има възможност 
за развитието на нееластични деформации. 
Съединенията трябва да дават възможност за 
замонолитване и за контрол на изпълнението 
и да са непрекъснато разположени, за да се 
избегне концентрация на усилията.
(2) При поемане на срязващите усилия 
в хоризонталните фуги на стенните панели 
триенето не се отчита.
(3) При поемане на срязващите усилия 
във фугите се допуска да се отчита и силата 
на триенето, ако чрез изчисления се докаже, 
че при най-неблагоприятната комбинация на 
натоварване, включваща сеизмичните сили, 
в хоризонталните фуги на стенните панели 
действат натискови нормални сили. Силата на 
триене се приема не по-голяма от 30 на сто 
от минималната възможна натискова сила.
Раздел VI
Сгради с носещи зидани конструкции
Чл. 81. В сеизмични райони се допуска 
зиданите конструкции да се използват като 
носещи конструкции при спазване на изис-
кванията за допустима височина и етажност 
на сградите съгласно табл. 5.
Чл. 82. (1) За носещи конструкции се из-
ползват плътни тухли или тухли с вертикални 
кухини при процент на кухинност не повече 
от 25. Максималният размер на вертикалните 
кухини се приема не по-голям от 12 mm.
(2) Не се допуска използването като носещи 
конструкции на тухли с надлъжни кухини, 
преминаващи успоредно или напречно на зида.
(3) За сеизмични райони с Кс ≤ 0,27 се допуска 
използването на тухли с надлъжни кухини като 
неносещи ограждащи и преграждащи стени.
Чл. 83. Якостните показатели на използва-
ните материали за зидарии, поемащи сеизмич-
ните сили, отговарят на следните изисквания:
1. якостта на натиск на тухлите е не по-
ниска от 7,5 N/mm2;
2. минималната якост на натиск на бе-
тонните елементи за зидарии (в т.ч. от леки 
бетони с обемно тегло не по-малко от 1200 
kg/m3) е не по-малка от 10 N/mm2;
3. минималната якост на камъка за каменни 
зидарии е не по-ниска от 10 N/mm2;
4. минималният клас на якост на натиск 
на вароциментовия разтвор за зидарии, изпъл-
нявани при летни условия, е не по-нисък от 
М 2,5 N/mm2, а за зидарии, изпълнявани при 
зимни условия – не по-нисък от М 5 N/mm2;